بيوت الازياء الراقيه

شركة بيوت الازياء الراقيه واحده من شركات الشركه القابضه للسياحه و الفنادق و السينما التابعه وزاره قطاع الاعمال العام. الشركه بتشتغل فى مجال التجاره الداخليه, و بتخضع لقانون قطاع الاعمال العام رقم 203 لسنة 1991 و عدد فروعها (56) فرع فى مختلف انحاء الجمهوريه.

بتتمثل فروع الشركه فى محلات (هانو - شيكوريل - بونتريمولى - الصالون الاخضر - جاتينيو - آركو - سيمون آرزت - واتكو - كرنفال دى فينيس - ليون جانى, بنزايون - عدس - ريفولى, الازياء الحديثه)

 تاريخ الشركه 
اتاسست شركة بيوت الازياء الراقيه بالقرار الجمهورى رقم 1198 لسنه 1968 و اندمجت معاها شركه محلات الصالون الاخضر فى 31 يناير 1992 وتتمثل فروعها فى (هانو - شيكوريل - بونتريمولى - الصالون الاخضر - جاتينيو - آركو - سيمون آرزت - واتكو - كرنفال دى فينيس - ليون جانى, الازياء الحديثه)

 هانو 
اتاسست محلات هانو سنه 1882 على ايد الخواجه هانو اليهودى الفرنسى كمحل للعب الاطفال فى شارع الموسكى و ضم ليه قسم كبير للملبوسات و القماش و افتتح فرع ضخم فى الاسكندريه قدام فندق آبات بميدان المنشيه. سنة 1887 قرر يبيع المتجر اللى بقى من اشهر المحلات لواحد من الموظفين اللى اشتغلو عنده و هوا مورينيو شيكوريل مهاجر يهودى من ازمير بتركيا و هوا عميد عيلة شيكوريل الايطاليه الاصل. قبل ثورة 23 يوليه اممت الشركه, و تم دمجها الايام دى فى شركه بيوت الازياء الراقيه التابعه للشركه القابضه للسياحه و الفنادق و السينما واحده من شركات وزاره قطاع الاعمال العام.

 عدس 
اتاسست محلات عدس على ايد داود واميلى عدس ف مجال الهدوم. اتاممت الشركه فى الستينات.

 بونتريمولى 
اتاسست محلات بونتريمولى على ايد هارون و فيكتور كوهين, فى مجال الديكور و الاثاث. اتاممت الشركه بعد ثورة 23 يوليه.

 جاتينو 
اتاسست محلات جاتينو على ايد موريس جاتينو محتكر تجاره الفحم و مستلزمات السكك الحديديه, و اللى كان لبه دور هام فى دعم الحركه الصهيونيه و مساعدة المهاجرين اليهود. اتاممت الشركه بعد ثوره 23 يوليه.

 شيكوريل 
تصغير|يمين
تصغير
اتاسست محلات شيكوريل سنة 1887 على ايد مورينيو شيكوريل عميد عيلة شيكوريل, و كان راسمالها 500 الف جنيه و اشتغل بيها 485 موظف اجنبى و 142 موظف مصرى بعدها مورينيو بعها للتاجر المصرى حسنين الجابرى, بعد خروج اليهود من مصر بعد حرب 1956. فضلت مجموعة الفروع بتشغل كمجموعه مصريه مملوكه لمصريين لحد صدرت قرارات التاميم, و كانت شيكوريل من شركات الازياء اللى صدر بيها قرار تاميم و تم سحبها من الجابرى, و بقت ملكيتها للدوله.

 الازياء الحديثه 
الازياء الحديثه هيا سلسله محلات حكوميه مصريه بتتبع الشركه القابضه للسياحه والفنادق والسينما التابعه وزاره قطاع الاعمال العام فى مجال تجاره السلع الاستهلاكيه و المعمره زى المنسوجات و الاجهزه المنزليه و البياضات و المفروشات و الاثاث المعدنى و الخشبى. اتاسست الشركه فى 22 مارس 1951 و نقلت تبعيتها للمؤسسه المصريه العامه طبقا لقرار رئيس الجمهوريه العربيه المتحده رقم 887 لسنه 1967 باعادة تنظيم المؤسسات العامه, و بتخضع الايام دى لقانون قطاع الاعمال العام رقم 203 لسنه 1991 و عدد فروعها 83 فرع فى مختلف انحاء الجمهوريه. بتتمثل فى محلات (بنزايون - عدس - ريفولى). راس مال الشركه عند التاسيس 600000 جنيه مصرى.

 دمج الازياء الحديثه فى بيوت الازياء الراقيه 
فى 23 يونيه 2018 تم دمج شركه الازياء الحديثه "بنزايون" فى شركه بيوت الازياء الراقيه "هانو", التابعتين للشركه القابضه للسياحه و الفنادق. و بحسب القرار, بيتم "الغاء الشخصيه الاعتباريه لشركه بنزايون, و استمرار الشخصيه الاعتباريه لشركه هانو, و تعديل النظام الاساسى للشركه الدامجه "هانو", و بتدمج الشركتين تحت اسم شركه بيوت الازياء الراقيه "هانو".

 رؤساء الشركه 
 عبد الستار عبد المقصود عرفه
 يحيى على الجمال
 محمود عبد القادر متولى
 محمد جميل عفيفى
 محمد عبد الحى عبد المعبود
 عطيه عبد المنعم الفرماوى
 توفيق ابراهيم قنصوه
 محمد كمال الدين عثمان
 عادل احمد عبد المغنى
 اسامه مصطفى ابوحشيش
 حمدى احمد
 محمود عبد الله

 لينكات برانيه 

 مصادر 

تصنيف:شركات مصريه
تصنيف:شركات